Document ID: 31995R2853

KOMMISSIONENS FORORDNING (EF) Nr. 2853/95 af 11. december 1995 om ændring af forordning (EØF) nr. 1068/93 om fastsættelse og anvendelse af omregningskurserne i landbrugssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 12, og
ud fra følgende betragtninger:
Ved artikel 3 i Rådets forordning (EF) nr. 1527/95 af 29. juni 1995 om udligning som følge af fald i landbrugsomregningskurserne for bestemte valutaer (3) blev der indført en særlig regel for de landbrugsomregningskurser, der gælder for de i artikel 7 i forordning (EØF) nr. 3813/92 omhandlede beløb; af hensyn til anvendelsen af denne regel er det nødvendigt at fastlægge de berørte beløb af strukturel eller miljømæssig art i det omfang, hvori de ikke svarer til de kriterier, der er fastsat i de to første led i artikel 7, stk. 1; disse beløb kan fastlægges ved indførelse af en ny bestemmelse i Kommissionens forordning (EØF) nr. 1068/93 (4), senest ændret ved forordning (EF) nr. 1053/95 (5);
de berørte beløb af strukturel eller miljømæssig art finansieres af EUGFL, Udviklingssektionen, eller af det Finansielle Instrument til Udvikling af Fiskeriet, eller er omfattet af Rådets forordning (EØF) nr. 1992/93 af 19. juli 1993 om overgang fra EUGFL, Udviklingssektionen, til EUGFL, Garantisektionen, for så vidt angår finansieringen af visse støtteordninger, som er fastsat i forordning (EØF) nr. 1096/88 og (EØF) nr. 2328/91 og om ændring af forordning (EØF) nr. 2328/91 med hensyn til medfinansiering af ordningen til fremme af udtagningen af landbrugsarealer (6), eller de skal i øvrige tilfælde navnlig bidrage til landbrugs- eller miljøinvesteringer; beløbene af sidstnævnte kategori er fastsat i Rådets forordning (EØF) nr. 2078/92 af 30. juni 1992 om miljøvenlige produktionsmetoder i landbruget, samt om naturpleje (7) ændret ved Kommissionens forordning (EF) nr. 2772/95 (8), i Rådets forordning (EØF) nr. 2079/92 af 30. juni 1992 om en fællesskabsordning med støtte til førtidspensionering i landbruget (9), ændret ved Kommissionens forordning (EF) nr. 2773/95 (10) eller i Rådets forordning (EØF) nr. 2080/92 af 30. juni 1992 om en fællesskabsordning med støtte til skovbrugsforanstaltninger i landbruget (11), ændret ved akten vedrørende Østrigs, Finlands og Sveriges tiltrædelse;
de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
I forordning (EØF) nr. 1068/93 indsættes som artikel 18a:
»Artikel 18a
Ved anvendelsen af artikel 7 i forordning (EØF) nr. 3813/92 er de beløb af strukturel eller miljømæssig art, som ikke er:
- en bestemt fast støtte, pr. hektar eller pr. storkreaturenhed, eller
- en udligningspræmie pr. moderfår eller ged
lig med de beløb, som finansieres af EUGFL udviklingssektionen, eller af FIUF, eller er omfattet af Rådets forordning (EØF) nr. 1992/93 (*), eller de beløb, der er fastsat ved Rådets forordning (EØF) nr. 2078/92 (**), (EØF) nr. 2079/92 (***) eller (EØF) nr. 2080/92 (****).
(*) EFT nr. L 182 af 24. 7. 1993, s. 12.
(**) EFT nr. L 215 af 30. 7. 1992, s. 85.
(***) EFT nr. L 215 af 30. 7. 1992, s. 91.
(****) EFT nr. L 215 af 30. 7. 1992, s. 96.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. december 1995.

Labels: 19
6